Плейбек - театърът събира почитатели и в Бургас - Култура и музика
публикувано на 12.02.18 в 11:56
Автор: Даниела Костадинова - Радио Бургас
Снимка: tzvetabaliyska.wordpress.com
Плейбек – театърът набира популярност в страната, а и в Бургас. Все още той е малко познат, но импровизационният театър, в който актьорите играят епизоди, базирани на личните истории на хората от публиката, вече има своите почитатели.
Актьорите използват умението си да слушат внимателно историите и преживяванията, разказани от случайно избрани хора от публиката и по един, по-скоро забавен и креативен начин, играят кратки епизоди като имитират авторите. "На живо" и спонтанно се импровизира и музикалният съпровод. В страната ни сега има една професионална театрална компания "Плейбек театър - тук и сега". Създадена е преди 5 г. от актрисата Цвета Балийска. Избрах модерния театър, защото той дава нещо повече от класическия, споделя Цвета:
"Ако в класическия театър прожекторите са насочени изцяло към сцената и ние гледаме таланта на актьорите, умението на драматурга, качествата на режисьора, в плейбек - театъра нашият фокус е насочен към публиката, към личните истории на хората в публиката. И, всъщност, през това пространство, което ние предоставяме на хората за споделяне на своите истории, те си подаряват подаръци един на друг, защото личните истории са най-древният начин да учим за света, за себе си и за другите"
Плейбек - театърът е основан през 1975 г. в САЩ от Джонатан Фокс и Джо Салас. У нас, за първи път, е имало представление преди 27 г. 140 са изиграните представления на театралната компания "Тук и сега" само през последните 5 години.
Радио Бургас Култура и музика плейбек театър Тук и сега Цвета Балийска
Пресъздават "Бял кукер" и "Пали кош" в Малко Търново
За поредна година Община Малко Търново ще представи на своите граждани и гости автентичното изпълнение на обреда Кукер без маска. В неделя, когато Православната църква отбелязва Сирни Заговезни в странджанската община обличат белия кукер без маска и той ще поведе своята кукерска свита. Празнуването на Кукерът без маска е част от Живото..
публикувано на 18.02.18 в 08:22
Изложението на ръчно изработени мартеници "Българската Баба Марта" тази година ще се проведе от 24 февруари до 01 март в Дома на Нефтохимика. Официалното откриване на базара ще бъде на 24-ти /неделя/ от 11.00 часа с церемония по стар български обичай. В изложението участват творци от цялата България. Всяка мартеница е ръчно изработена от..
публикувано на 18.02.18 в 07:48